text: [{"text_idx": "#000000", "text": "Kyndil og VI\u0301F vunnu Lionsbikari\u00f0"}, {"text_idx": "#000001", "text": "A\u0301rligu sto\u0301rsteypadystirnir i\u0301 hondbo\u0301lti, har tey bestu farna kappingara\u0301r kappast um Lionsbikari\u00f0, vo\u0301r\u00f0u sp\u00e6ldir i\u0301 H\u00f8llini a\u0301 Ha\u0301lsi i\u0301 gja\u0301r."}, {"text_idx": "#000002", "text": "Hja\u0301 kvinnum hittust H71 og Kyndil, H71 sum FM-vinnari og Kyndil sum steypavinnari. Kyndil vann dystin sera greitt, u\u0301rsliti\u00f0 gj\u00f8rdist 30-23, eftir at t\u00e6r vo\u0301ru frammanfyri 15-6 i\u0301 ha\u0301lvleikinum. H71 hevur mist no\u0301gvar leikarar i\u0301 mun til kappingara\u0301ri\u00f0 i\u0301 fj\u00f8r, me\u00f0an bulurin a\u0301 kyndlali\u00f0num er hin sami. Hetta kom til sjo\u0301ndar i\u0301 dystinum, har royndara Kyndlali\u00f0i\u00f0 hev\u00f0i fleiri streingir at sp\u00e6la uppa\u0301."}, {"text_idx": "#000003", "text": "Hja\u0301 monnum hittust steypavinnarnir og FM-vinnararnir u\u0301r H71, VI\u0301F lutto\u0301k vi\u00f0 at vera nr. 2 i\u0301 landskappingini. Dysturin gj\u00f8rdist onganti\u0301\u00f0 spennandi, ti\u0301 vestmenningar settu seg a\u0301 dystin beinan vegin og l\u00f8gdu seg ti\u0301\u00f0liga fram um vi\u00f0 fleiri ma\u0301lum. U\u0301rsliti\u00f0 gj\u00f8rdist 32-26 til VI\u0301F, eftir at vestmenningar vo\u0301ru framman fyri 18-11 i\u0301 ha\u0301lvleikinum. Eisini hja\u0301 monnunum hevur H71 mist no\u0301gvar leikarar, me\u00f0an VI\u0301F li\u00f0i\u00f0 li\u0301kist s\u00e6r sja\u0301lvum i\u0301 mun til kappingara\u0301ri\u00f0 i\u0301 fj\u00f8r."}, {"text_idx": "#000009", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000012", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]